Il-Kompetizzjonijiet BOV Basketball Knockout jibdew fit-8 ta' Diċembru Il-BOV Basketball aKnockout tal-Ewwel Diviżjoni se tibda fit-8 ta' Diċembru 2020 b' Hibernians jiffaċċjaw lil Luxol fis-2:00hrs u Mellieha jilagħbu kontra Depiro fl-4:15 fil-kwarti tal-finali ta' din il-kompetizzjoni. Il-Poloz għal dawn il-kompetizzjonijiet, li normalment jittellgħu waqt konferenza stampa, ttellgħu fil-preżenza ta' rappreżentanti tal-Malta Basketball Association u tal-Bank of Valletta skont ir-Rakkomandazzjonijiet tal-Awtorità tas-Saħħa. Il-Kompetizzjoni tal-Amateur League tibda fid-29 ta' Jannar bil-finali tintlagħab fil-11 ta' April 2021. Il-Finali tal-Ewwel Diviżjoni fid-19 ta' Marzu 2021. Il-Bank of Valletta faħħar ix-xogħol tal-MBA fl-organizzazzjoni tal-kompetizzjonijiet kollha filwaqt li żamm ma' protokolli stretti fir-rigward tal-pandemija COVID-19. Matul dan iż-żmien, l-MBA temmet it-tieni fażi tar-rinovazzjoni tal-Padiljun tal-Baskitbol f'Ta' Qali komplut bi stands ġodda għall-ispettaturi li se jkunu qed jistennew lill-partitarji tal-Baskitbol meta jkun sigur għalihom biex jirritornaw. Il-Bank of Valletta huwa sostenitur ewlieni tal-inizjattivi sportivi u huwa sponsor ewlieni tal-Malta Basketball Association.